钦定古今图书集成/明伦汇编/闺媛典/第119卷 > 朱旷妻罗静
## 钦定古今图书集成/明伦汇编/闺媛典/第119卷 > 朱旷妻罗静

按皇甫谧《列女传》：“丹阳罗静者，广德罗勤之女，为同
县朱旷所聘。婚未成，勤遇疫疾丧没，邻比断绝，旷触
冒经营，寻复病亡。静感其义，遂誓不嫁，与弟妹共居，
求者过十馀，志无倾移。有杨祚者，多将人众自往纳
币，静乃逃窜。祚劫其弟妹，静惧为所害，乃出见之曰：
‘寔感朱旷为妾父而死，是以托身亡者，自誓不二。辛
苦之人，愿君哀而舍之。如其不然，请守之以死’。”祚乃
舍之，静守纯固。年六十馀卒。